section_heading: Prvi balkanski rat
paragraph_text: Savezničke balkanske države napale su Otomansko carstvo u listopadu 1912. godine želeći podijeliti njegove balkanske posjede, što je dobrim dijelom uključivalo oblasti naseljene Albancima. Cilj grčke vojske je bio zauzimanje čitavog Epira i južne albanske obale, s Valonom. Glavni cilj crnogorske vojske je bio zauzeti Skadar i dijelove Metohije, dok je cilj srpske vojske bio zauzimanje Sandžaka, Makedonije, Kosova, najvećeg dijela Albanije zajedno s jadranskom obalom. 18. listopada 1912. godine srpski kralj Petar I. Karađorđević je izdao proglas u kojem kaže da će njegova vojska donijeti "slobodu, bratstvo i jednakost" ne samo Srbima već i Albancima.